section_heading: Životopis
paragraph_text: Rođen 4. studenog 1943. u Zagrebu. Dio djetinjstva proveo u Kraljevici i Crikvenici, nakon toga živi u Zagrebu. Tijekom 70-ih radio je kao inokorespondent u poduzeću Sljeme, urednik kulture u Studentskom listu, konzultant u knjižari inozemnih knjiga Mladost i voditelj MM centra Studentskog centra, a od 1977. radi na Akademiji dramske umjetnosti u Zagrebu do umirovljenja 2009. godine. Bio je urednik (Polet, Studentski list, Film, Hrvatski filmski ljetopis...) te suradnik brojnih kulturnih i filmskih časopisa (Kinoteka, Vijenac, Zapis, Filmske sveske, Moveast...). Bio je prvi predsjednik Hrvatskog društva filmskih kritičara, član Vijeća Animafesta i Kulturnog vijeća za film te predsjednik Upravnog vijeća Zagreb filma. Član je Upravnog odbora HAVC-a, predsjednik Hrvatskog filmskog saveza i odgovorni urednik Hrvatskog filmskog ljetopisa.